મને તો ઘણી વાર નવાઈ લાગે કે મ્યુઝિક વિના લોકો કઈ રીતે રહી શકે. કેટલાક એવા લોકોને પણ હું ઓળખું છું જેમને મ્યુઝિકમાં સહેજ પણ રસ નથી હોતો. હું માનું છું કે જેને મ્યુઝિકમાં રસ ન પડતો હોય કે પછી સંગીત સાથે લગાવ ન હોય કે સંગીત સાંભળવું ન ગમતું હોય તે માણસનો વિશ્વાસ કોઈ દિવસ તરત ન કરવો જોઈએ. મ્યુઝિક એક એવો બહાવ છે જે વ્યક્તિની લાગણીને જગાડે છે. આજે પણ હું કાંઈ એવું મ્યુઝિક કે કમ્પોઝિશન સાંભળું તો મારી આંખમાં આંસુ આવી જાય. મ્યુઝિક વિના હું ક્યારેય રહી ન શકું.